**ל''ג בעומר 2018 - אזהרה והנחיות מכיבוי והצלה**

**אזהרה לציבור בנושא הדלקת מדורות ל״ג בעומר**

בימים הקרובים, צפויים תנאי מזג אוויר המאופיינים ברוחות מזרחיות ערות המלוות בטמפרטורות גבוהות עד שרביות.

תנאים אלו יכולים לגרום להתפשטות שריפה במהירות לא צפויה תוך סיכון לחיי אדם ולרכוש.

בהתאם לתנאי מזג האוויר הקשים המלצת שרותי הכבאות למשנה זהירות והנחיות אגף הביטחון במועצה, אנא המנעו מכל הבערת אש. אנו ממליצים להורים לבטל את המדורות, אנו מצרים על עוגמת הנפש שעלולה להיגרם לילדים ולהורים, אולם בטיחות הילדים הינה מעל הכל. נוכח מזג האויר החריג עדיף שלא לקחת כל סיכון בנושא.

אנו קוראים לכל מי שבכל זאת לקיים מדורה, למרות השרב הכבד והרוחות העזות, לנהוג במשנה זהירות בהדלקת מדורות החג.

**המדורה הקהילתית להיום מבוטלת.**

יש להקפיד על כללי הבטיחות כפי שפורסמו באתר הכבאות, ברשתות החברתיות ובאמצעי התקשורת.

חשוב להדגיש:

1. יש לפעול לאיחוד מדורות מטעמי בטיחות וזיהום אויר.
2. לאור מזג האוויר החריג הצפוי המלווה ברוחות ערות, אנו מבקשים להבעיר מדורות קטנות על מנת שהאש לא תצא מכלל שליטה.
3. יש למקם את המדורה במקום נקי מחומרים דליקים.
4. הדלקת האש תעשה אך ורק על ידי אדם מבוגר, שישמש אחראי וישגיח על הילדים.
5. יש להדליק את האש עם כיוון הרוח.
6. מומלץ להחזיק בקרבת מקום שני דליי מים.
7. אין להשאיר מדורה ללא השגחה.
8. יש לוודא כיבוי מוחלט של האש טרם עזיבת המקום.
9. במידה והאש יוצאת משליטה יש לחייג ללוחמי האש 102.

וועד מקומי כפר ברוך